**Tirapinliituri** (*Biswamoyopterus biswasi*) on tirapinliiturien sukuun kuuluva orava. Laji tunnetaan vain vuonna 1981 kerätystä holotyypistä Namdaphan kansallispuistosta Intian Assamissa. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi.

Koko ja ulkonäkö
----------------

Tirapinliituri tunnetaan vain yhden yksilön perusteella Laji on suurikokoinen. Sen ruumiin pituus on 405 mm ja koko pituus 1010 mm. Sen turkin väirys on pääosin punertava ja vatsapuolelta valkoinen. Päälaella on violetinharmaata. Häntä on alusta harmaa ja päästä ruskea. Kuono on viininpunainen ja silmien ympärystä mahonkinpunainen. Nenänvarrella on musta viiva.

Levinneisyys ja elinympäristö
-----------------------------

Ainut varmuudella tunnettu yksilö kerättiin Namdaphan kansallispuistota Koillis-Intian Arunachal Pradeshin osavaltion Tirapin piirikunnasta. Mahdollisesti lajin koko levinneisyysalue käsittää vain yhden alle 100 km² kokoisen laakson Paktaivuorten länsirinteillä. Sitä ei olla tavattu vuoden 1981 jälkeen huolimatta kattavista etsinnöistä seudulla.

Lajin elinympäristö käsittää kuivia kesävihantaisia vuoristometsiä mahdollisesti virtojen tuntumassa 100–350 metrin korkeuksilla merenpinnasta.

Elintavat
---------

Lajin elintavoista ei tiedetä varmasti juuri mitään. Sen oletetaan olevan hämäräeläin ja se elää puissa.

Uhat ja suojelu
---------------

Kansainvälinen luonnonsuojeluliitto eli IUCN on määritellyt tirapinliiturin äärimmäisen uhanalaiseksi lajiksi. Lajin kannan uskotaan olevan hyvin pieni, joskin siitä ei teidetä mitään varmaa. Lajin holotyypin löytymisen jälkeen vuonna 1981 tehtiin joitakin epävirallisia havaintoja vuonna 2002. Monet lajista tehdyt havainnot johtuvat sen sekoittamisesta samalla alueella esiintyvään isoliituriin *Petaurista petaurista*.

Lajia saattaa uhata metsästys, jota tiedetään harjoitettavan sen levinneisyysalueella. Pienen levinneisyysalueen takia se on myös hyvin haavoittuvainen elinympäristön katoamiselle. Muita uhkia ovat esimerkiksi maanvyöryt ja tulvat.

Lajilla ei ole lainkaan erityistä suojeltua asemaa. Lajia tunnetaan vain Namdaphan kansallispuiston alueelta.

Lähteet
-------

1. 1 2 3 4 5 6 7 8 9  Molur, S.: *Biswamoyopterus biswasi* *IUCN Red List of Threatened Species. Version 2020.3*.  2016. International Union for Conservation of Nature, IUCN, Iucnredlist.org. Viitattu 26.12.2020. (englanniksi)
2. ↑  Tirapinliituri – Biswamoyopterus biswasi *Laji.fi*. Suomen lajitietokeskus. Viitattu 26.12.2020.
3. 1 2 3  Richard W. Thorington, Jr. John L. Koprowski, Michael A. Steele ja James F. Whatton: *Squirrels of the World*, s. 89. Johns Hopkins University Press, 2012. ISBN 978-1-4214-0469-1. (englanniksi)
4. ↑  C.M. Krishna ja A. Kumar: Why the Red Giant Gliding Squirrel Petaurista petaurista is often mistaken for the Namdapha Gliding Squirrel Biswamoyopterus biswasi (Mammalia: Rodentia: Sciuridae) in Namdapha National Park, Arunachal Pradesh, India *Journal of Threatened Taxa*. Viitattu 26.12.2020. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1482523
* Wikispecies: Biswamoyopterus biswasi
* ADW: Biswamoyopterus\_biswasi
* ARKive: biswamoyopterus-biswasi
* CoL: LX86
* EoL: 1178602
* GBIF: 2437546
* iNaturalist: 46204
* IRMNG: 10226726
* ITIS: 632491
* IUCN: 2816
* MSW: 12400294
* NCBI: 2599451
* ZooBank: 2978FC4C-EB01-444A-A6ED-82635608D7C5

 |

 |